
Z A P I S N I K
18. sjednice Vijeća Mjesnog odbora Zeleni brijeg
održane 5.10.2022. .
u prostoru objekta mjesne samouprave Miroševečki brijeg 45,

s početkom u 18 sati

NAZOČNI ČLANOVI VIJEĆA: Branimir Burić,  Jasna Hanić, Sanda Keller, Mirko Tupek, Luka Zulin
NENAZOČNI ČLANOVI VIJEĆA: /
OSTALI NAZOČNI: /
Predsjedava Jasna Hanić, predsjednica Vijeća.

Zapisnik vodi:Sanda Keller.

Predsjednica  konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 17. sjednice Vijeća, održane 17.09.2022., bez izmjena 
Dopuna dnevnog reda

· Zahtjev za povremenim korištenjem prostora Mjesnog odbora Zeleni brijeg


Na prijedlog predsjednice i članova, Vijeće utvrđuje

D N E V N I   R E D

1. Provođenje akcije „Volim svoj čisti kvart“ - donošenje zaključka
2.Provođenje zdravstvene akcije   mjerenje   šećera   u   krvi   i   mjerenje   tlaka - donošenje 
  zaključka;

3.Provođenje akcije „Hodanjem do zdravlja“ - donošenje zaključka;

4.Zahtjev za povremeno korištenje prostora – donošenje zaključka;

5.Pitanja, prijedlozi i obavijesti
Ad.1. Predsjednica  iznosi osnovne podatke o udruzi 'Čisteći medvjedići' te predlaže nazočnima održavanje akcije čišćenja naših brijegova u što skorije vrijeme. Volonterima Čistećih medvjedića pridružili bi se i vijećnici našeg MO te uz pomoć potrebnog materijala (rukavice, vrećice) čistili staze i šume od nepotrebnog smeća. Datum provođenja akcije biti će naknadno preciziran ovisno o mogućnostima članova udruge. Predsjednica se obavezuje da će nabaviti rukavice, vreće za smeće i hvataljke. U dogovoru sa udrugom definirati će se točan datum.
Svi vijećnici u kratkom izjašnjavanju podržavaju održavanje ove akcije i jednoglasno donose

ZAKLJUČAK

da se podržava provođenje akcije 'Volim svoj čisti kvart'. 

Ad.2. Predsjednica MO upoznaje vijećnike sa mogućnošću za provođenje zdravstvene akcije mjerenja šećera u krvi i tlaka. Predsjednica je dobila promotivne testove od tvrtke  Biognost te su potrebni testovi već pribavljeni.  Dugogodišnji Vijećnici 

sjećaju se provođenja takvih akcija i prije, a svi vijećnici zajedno odobravaju ovu aktivnost i vjeruju da ima dosta zainteresiranih starijih stanovnika

MO koji će biti korisnici akcije. Vijećnici predlažu da se obavijesti Udruga umirovljenika i kontaktiraju svi drugi potencijalno zainteresirani stanovnici

te da se obavijesti o provođenju ove akcije na vrijeme izvjese na sve oglasne ploče.

Svi vijećnici jednoglasno podržavaju ovu akciju i donose

ZAKLJUČAK

da se usvaja inicijativa za provođenje akcije mjerenja šećera u krvi i tlaka.

Ad.3.  Predsjednica Hanić informirala je vijećnike o tome da je kontaktirala stručnu  osobu koja je dala upute kako provesti akciju  'Hodanjem do zdravlja' na teritoriju našeg 

MO za naše stanovnike željne kretanja u društvu i pod stručnim vodstvom i mentorstvom. Konkretan program će biti ponuđen objavljen na oglasnim polčama Zeleni brijeg te na društvenim mrežama.
Odvijati  će se jednom do dva puta tjedno prema potrebama i mogućnostima voditelja i korisnika.

Svi vijećnici suglasni su sa ovim prijedlogom te su jednoglasno donijeli

ZAKLJUČAK

da se usvaja provođenje akcije 'Hodanjem do zdravlja'.

Ad.4. Predsjednica je upoznala vijećnike sa Zahtjevom za povremeno korištenje prostora koji je poslan u ime gđe. Ana  Burek, sa nepoznate adrese, a sama 

gđa. Burek tvrdi da ga nije ni napisala ni potpisala pa ni poslala, svi vijećnici su u kratkotrajnoj raspravi zaključili da mi taj zahtjev nećemo distribuirati niti ga smatramo validnim.

Vijećnici su se jednoglasno složili da donose

ZAKLJUČAK

da se ovaj Zahtjev za povremeno korištenje prostora ne smatra službenim i mi ne sudjelujemo u njegovom razmatranju ni distribuiranju. 

Ad.5.Pitanja, prijedlozi, obavijesti

1. Predsjednica je pročitala novo pismo gospodina Vukdelije kojim on traži popravak postojećeg boćališta. Vijećnici nisu, obzirom da su već nekoliko puta izglasali Zaključak o uređenju novog i popravku postojećeg boćališta, raspravljali o ovoj temi, već potvrdili svoje prethodne zaključke na tu temu.

2. Vijećnik Tupek iznio je problem na novom malom dječjem igralištu: omašku kod izvođenja - naime kod ograde igrališta, između asfaltiranog dijela i same ograde je razmak u koji se djeci zaglavljuju noge - vijećnik Tupek, podržan od svih drugih vijećnika, moli da se obavijesti 'Zrinjevac' te da se traži

TEHNIČKI PREGLED izvedenih radova odnosno postojećeg stanja. Trebalo bi se dodatnim radovima smanjiti razmak između ograde i protustresne obrane tla da cijelo tlo igrališta bude jedna sigurna cjelina. Svi vijećnici slažu se sa ovim prijedlogom.

3. Na Žalbu jedne građanke, stanovnice Orehovečkog brijega, da strojno pošišano zelenilo na mnogim mjestima špičasto strši i grebe automobile, bicikliste i ljude u prolazu, molimo da ubuduće pri šišanju i uređenju zelenila, strojevi šišaju grane koje strše na cestu dublje bar za 50 cm -1 m. To je čest problem na našim brijegovima jer su ceste uske, zelenila je mnogo, a ima i domaćinstava koje ga ne održavaju pa kada se automobili moraju mimoilaziti, dolazi do oštećenja na laku automobila zbog bodljikavih grana koje strše daleko na cestu sa lijeve i desne strane. 

4. Još jednom dobili smo molbu od starije stanovnice MO za uvođenje samo nekoliko dnevnih vožnji mini busa od Dubrave preko Orehovečkog brijega 

(i Miroševečkog) natrag do okretišta Dubrava. 
5. Preložen je datum sa sljedeću sjednicu  srijeda 9.11.2022.
Sjednica je završila u 18.h 45 min.

Zapisnik napisala Sanda Keller, zamjenica VMO  Zeleni brijeg
KLASA:024-08/22-003/1975

URBROJ:251-13-11-5-22-2
Zagreb, 5. listopad 2022.

Predsjednik

Vijeća Mjesnog odbora

Zeleni brijeg

                                                                                                             Jasna Hanić
